2.12.2014 Den Europæiske Unions Tidende L 346/35 RÅDETS AFGØRELSE 2014/861/FUSP af 1. december 2014 om ændring af afgørelse 2012/699/FUSP om Unionens støtte til aktiviteter i Den Forberedende Kommission for Organisationen for Traktaten om et Altomfattende Forbud mod Atomprøve- sprængninger med henblik på at styrke dens overvågnings- og kontrolkapaciteter og inden for ram- merne af gennemførelsen af EU's strategi mod spredning af masseødelæggelsesvåben RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 28, stk. 1, og artikel 31, stk. 1, under henvisning til forslag fra Unionens højtstående repræsentant for udenrigsanliggender og sikkerhedspolitik, og ud fra følgende betragtninger: (1) Rådet vedtog den 13. november 2012 afgørelse 2012/699/FUSP (). (2) — Afgørelse 2012/699/FUSP fastsætter en gennemførelsesperiode på 24 måneder for projekterne i artikel 1, stk. 2, fra datoen for indgåelsen af den finansieringsaftale, der er omhandlet i artikel 3, stk. 3. (3) — Det midlertidige tekniske sekretariat for Den Forberedende Kommission for Organisationen for Traktaten om et Altomfattende Forbud mod Atomprøvesprængninger (+CTBTO«) anmodede den 18. juni 2014 Unionen om tilla- delse til at forlænge den 24-måneders gyldighed, der er fastsat artikel 5 i afgørelse 2012/699/FUSP, med 12 måneder for at kunne gennemføre de resterende dele af de projekter, der endnu ikke er gennemført ved slutningen af nævnte periode. (4) — De resterende dele af de projekter, der er nævnt i afsnit 2.1 (Teknisk bistand og kapacitetsopbygning), 2.2 (Udvik- ling af kapacitet for fremtidige generationer af eksperter i CTBT — initiativet til udvikling af kapacitet (CDI)), 2.3 (Forbedring af den atmosfæriske transportmodel (ATM)), 2.4 (Karakterisering og modvirkning af radioaktiv xenon) og 2.6 (Understøttelse af certificerede seismiske hjælpestationer i IMS) i bilaget til afgørelse 2012/699/FUSP, som er nævnt specifikt i CTBTO's anmodning af 18. juni 2014, kan gennemføres uden nogen ressourcemæssige virkninger. (5) — Afgørelse 2012/699/FUSP bør derfor ændres for at kunne muliggøre den fulde gennemførelse af de projekter, der er omhandlet i afgørelsen, ved at forlænge dens gyldighed — VEDTAGET DENNE AFGØRELSE: Artikel 1 Afgørelse 2012/699/FUSP ændres således: 1) Artikel 5, stk. 2, affattes således: »Den udløber 36 måneder efter datoen for indgåelsen af den i artikel 3, stk. 3, nævnte finansieringsaftale.«. 2) Afsnittet i afdeling 3 i bilaget affattes således: »Den samlede anslåede varighed af projekternes gennemførelse er 36 måneder.«. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den 1. december 2014. På Rådets vegne B. LORENZIN Formand () Rådets afgørelse 2012/699/FUSP af 13. november 2012 om Unionens støtte til aktiviteter i Den Forberedende Kommission for Organisa- tionen for Traktaten om et Altomfattende Forbud mod Atomprøvesprængninger med henblik på at styrke dens overvågnings- og kontrolkapaciteter og inden for rammerne af gennemførelsen af EU's strategi mod spredning af masseødelæggelsesvåben (EUT L 314 af 14.11.2012, s. 27).